František Valentin

František Valentin (niekedy tiež F. Valentín) (* 5. február 1892, Hlohovec – † 27. január 1966, Bratislava) bol slovenský chemik a vysokoškolský pedagóg.

 Rodina 
 otec Ľudovít Valentin
 matka Alojzia rod. Nežatická

 Životopis 
Po maturite na gymnáziu v Banskej Bystrici v roku 1911 študoval teológiu vo Viedni, po 1. svetovej vojne chémiu na ČVUT v Prahe. V roku 1925 získal titul Ing. Následne v rokoch 19351939 absolvoval pobyt na Institut de Biologie physico-chemique v Paríži. Medzi rokmi 19151920 krátko pôsobil ako kňaz a kaplán v Banskej Bystrici. Bol prvým slovenským univerzitným profesorom v odbore lekárska chémia. V rokoch 1940 až 1942 bol prvým dekanom Prírodovedeckej fakulty Slovenskej univerzity v Bratislave, kde prednášal organickú chémiu. Pôsobil aj ako rektor a prorektor SVŠT v Bratislave. Vo vedeckovýskumnej práci sa zameral na oblasť sacharidov a potravinársku chémiu. Objavil a pripravil viaceré nové organické zlúčeniny. Autor vysokoškolských učebných textov, štúdií a článkov v odborných časopisoch. Vyznamenaný bulharským Radom s hviezdou za občianske zásluhy a inými vyznamenaniami.

 Literatúra 
 Kto bol kto v histórii Banskej Bystrice 12552000
 Slovenský biografický slovník

 Externé odkazy 

 http://www.uniba.sk - Bývalí rektori UK: Prof. Ing. Dr. techn. František Valentín 

Kategória:Osobnosti z Hlohovca
Kategória:Slovenskí chemici
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Rektori Univerzity Komenského v Bratislave
Kategória:Rektori Slovenskej technickej univerzity v Bratislave
Kategória:Čestní občania Košíc
Kategória:Absolventi Českého vysokého učení technického